
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Πέρδικα» μπροστά από την ιδιοκτησία Παναγι¬ 
ώτη Πάμπολα. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κυρώνεται διορθωμένη η αριθ. 1/89 πράξη εφαρμογής της Πολεο- 
δομικής μελέτης Επέκτασης Δήμου Ληξουρίου, που εγκρίθηκε 
με το από 15.1.86 Π. Δ/γμα (ΦΕΚ 119 Δ'/20.2.86). ... 2 

Αναγνώριση δρόμου ως προϋφισταμένου του 1923 στον οικισμό Δε¬ 


σφίνας Ν. Φωκίδας. 3 

Τροποποίηση ρυμοτομικού σχεδίου παραλίας Νικήτης Ν. Χαλκ/κής 

με αποχαρακτηρισμό του 59 Ο.Τ. 4 

Πολεοδόμηση και επέκταση οικισμού Πετραλώνων Ν. Χαλκιδικής 
με πληθυσμό κάτω των 2.000 κατοίκων. 5 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως τμήματος οικοπέδου εις Κομοτηνή Ν. Ροδόπης. 6 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως τμήματος οικοπέδου εις Κομοτηνή Ν. Ροδόπης. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4567 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «Πέρδικα» μπροστά από την ιδιοκτησία Παναγιώτη Πά¬ 
μπολα. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β’ της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών». 

3. Την από 17.10.89 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Πέρδικα» μπροστά 
από την ιδιοκτησία του Παναγιώτη Πάμπολα και το από Ιουλίου 1989 


με κλίμακα 1:500 τοπογραφικό διάγραμμα του διπλωματούχου Τοπο¬ 
γράφου μηχανικού Ιωάννη Σπυρόγλου, που θεωρήθηκε την 
11.10.1989 από τη Διεύθυνση Τεχνικών Υπηρεσιών της Νομαρχίας 
Θεσπρωτίας και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθμ. Φ. 544/372/90 αριθμ. Σ. 928/5.6.1990 έγ¬ 
γραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρο 1 παράγραφος 1 του Ν. 3200/1955 αρμοδιότητος των Νομαρ¬ 
χών, αντικειμένων τινών αρμοδιότητος του Υπουργού Οικονομικών», 
του Β.Δ. 704/1970 και του άρθρου 1 παρ. 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 17.10.1989 έκθεση της Επιτροπής καθο¬ 
ρισμού των ορίων του αιγιαλού και παραλίας καθώς και το από Ιουλίου 
1989 τοπογραφικό διάγραμμα, που την συνοδεύει, το οποίο συντά¬ 
χθηκε από τον Ιωάννη Σμυρόγλου Τοπογράφο μηχανικό, με κλίμακα 
1:500 και θεωρήθηκε την 11.10.1989 από τη Διεύθυνση Τεχνικών 
Υπηρεσιών της Νομαρχίας Θεσπρωτίας, επί του οποίου η πιο πάνω 
Επιτροπή, με κόκκινη γραμμή καθόρισε τα όρια του αιγιαλού, στη θέση 
«Πέρδικα» έμπροσθεν της ιδιοκτησίας του Παναγιώτη Πάμπολα και με 
κίτρινη γραμμή τα όρια της παραλίας στην ίδια θέση. 

Η απόφαση αυτή, μαζί με την έκθεση και το διάγραμμα, που προανα- 
φέραμε, να δημοσιευθούν στην Εφημερίδα της Κυβερνήσεως. 

Ηγουμενίτσα, 23 Ιουλίου 1990 
Ο Νομάρχης 

ΣΠΥΡΙΔΩΝ ΜΕΝ. ΜΑΛΑΞΙΑΝΑΚΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΑΙΓΙΑΛΟΥ 
(Άρθρο 74 Π.Δ. 636/77) 

Για τον καθορισμό για πρώτη φορά των ορίων του αιγιαλού στα παρά¬ 
λια της Κοινότητας Πέρδικας προ της ιδιοκτησίας του Παναγι¬ 
ώτη Πάμπολα. 

Στην Ηγουμενίτσα σήμερα την 17.10.89 οι υπογραφόμενοι: 

1. Κων/νος Σιούτης, Προϊστάμενος Δ.Ο.Υ. Ηγουμενίτσας, ως Πρό¬ 
εδρος. 

2. Βασίλης Πάνος, Δ/ντής ΤίΥ. Ν. Θεσπρωτίας, ως μέλος. 

3. Υποπ/ρχος Λ.Σ. Μαργέλης Α Λιμενάρχης Ηγουμενίτσας, ως μέ¬ 
λος, αποτελούντες την επιτροπή καθορισμού των ορίων του αιγιαλού 
σύμφωνα με το άρθρο 74 Π.Δ. 636/77 και της αριθ. 6460/12.10.89 
εντολής του Προέδρου αυτής μεταβήκαμε επί τόπου στην προαναφερό- 
μενη περιοχή την 17.10.89. 

Αφού λάβαμε υπόψη: 

1. Την αίτηση του Παναγιώτη Πάμπολα, που ζητούσε τον καθορι¬ 
σμό ορίων του αιγιαλού προ της ιδιοκτησίας του. 

2. Το τοπογραφικό και υψομετρικό διάγραμμα σε κλίμακα 1:500, 
που συντάχθηκε από τον Γιάννη Σμυρόγλου, Τοπογράφο Μηχ/κό τον 
Ιούλιο 1989 και ελέγχθηκε για την ακρίβεια της αποτύπωσης από τον 
Γραμμένο Γιάννη, Τοπογράφο Μηχ/κό της Δ.Τ.Τ. Νομού Θεσπρωτίας 
και θεωρήθηκε από τη Δ.Τ.Τ.Ν.Θ. την 11.10.89 όπως το άρθρο 20 Ν. 
719/77 ορίζει. 

1 3. Τις διατάξεις του Α.Ν. 2344/40 όπως αυτός τροποιήθηκε, κα¬ 
θώς και την σχετική με αυτόν Δικαστηριακή Νομολογία. 

4. Την αντίληψη που σχηματίσαμε κατά την μετάβασή μας στο μέ¬ 
ρος για το πλάτος της βρέχόμενης ζώνης της ξηράς και λοιπών στοι¬ 
χείων όπως: 

α) Η μορφολογία της περιοχής είναι στο μεγαλύτερο τμήμα βραχώ¬ 
δης με μεγάλες έως ισχυρές κλίσεις και το υπόλοιπο αμμώδες. 

Δεν υπάρχουν καταπτώσεις και ούτε ενδείξεις μεταβολής του αιγια- 
λού, επίσης δεν υπάρχει παλαιός αιγιαλός αλλά αποτελεί συνέχεια πα¬ 
λαιού αιγιαλού. 

β) Στην ακτή δεν έχουν γίνει διαβρώσεις, προσχώσεις και δεν έχουν 
εκτελεστεί έργα. 

γ) Τα βάθη θάλασσας είναι μεγάλα. 

δ) Η παλίροια δεν παρουσιάζει μεγάλες διακυμάνσεις και δεν υπάρ¬ 
χουν ισχυρά θαλάσσια ρεύματα. 


ε) Η διεύθυνση των ανέμων είναι κύρια Νοτιοδυτική, ένταξης 5-6 
Μποφώρ και οι αναβάσεις του κύματος στην βραχώδη έκταση της 
ακτής είναι μικρές ενώ στην αμμώδη έκταση είναι μεγάλες, αποφασίζει: 

1. Καθορίζει επί του τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή ΚΙ, Κ2, Κ3,... Κ18, Κ19, Κ20 της οποίας οι κορυφές εξα¬ 
σφαλίζονται από σταθερά σημεία που φαίνονται στο τοπογραφικό διά- 
γραμμα. 

β) Την οριογραμμή της παραλίας, με κίτρινη πολυγωνική γραμμή 
ΚΓ, Κ2', Κ3’,... Κ18’, Κ19', Κ20', σε σταθερή απόσταση ΙΟμ. από 
την οριογραμμή του αιγιαλού. 

2. Αποφαίνεται ότι δεν υφίσταται παλιός αιγιαλός. 

3. Δεν υφίστανται κτίσματα στη ζώνη της παραλίας. 

4. Καθορίζει ζώνη παραλίας ΙΟμ. επειδή δεν εξυπηρετούνται οι σκο¬ 
ποί της παραγράφου 1 του άρθρου 7 του Α.Ν. 2344/40. 

Ο Πρόεδρος Τα Μέλη 

ΣΙΟΪΤΗΣ ΚΩΝ/ΝΟΣ ΠΑΝΟΣ ΒΑΣΙΛΗΣ 

Πολιτικός Μηχ. με Α' βαθ. 

ΜΑΡΓΕΛΗΣ Α. 

Υποπ/ρχος Λ.Σ. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1478 (2) 

Κυρώνεται διορθωμένη η αριθ. 1/89 πράξη εφαρμογής της Πολεοδομι- 

χής μελέτης Επέκτασης Δήμου Ληξουρίου, που εγκρίθηκε με το από 

15.1.86 Π. Δ/γμα (ΦΕΚ 119/Δ-/20.2.86). 

Η ΝΟΜΑΡΧΗΣ ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του Ν. 1337/83 και ειδικότερα τα άρθρα 8, 9 και 
12 αυτού, όπως συμπληρώθηκε με το Ν. 1512/85, το Ν. 1647/86 
και το Ν. 1772/88. 

2. Το από 15.1.86 Π. Δ/γμα (ΦΕΚ 119 Δ'/20.2.86) περί έγκρι¬ 
σης πολεοδομικής μελέτης περιοχής Δ. Ληξουρίου και τροποποίηση του 
ρυμοτομικού σχεδίου του ίδιου δήμου. 

3. Την αριθ. 79881/3445/6.12.84 (ΦΕΚ 862 Β/11.12.84) από¬ 
φαση Υπουργού ΠΕΧΩΔΕ περί διαδικασίας και τρόπου σύνταξης της 
πράξης εφαρμογής της Πολεοδομικής μελέτης και ειδικότερα το άρθρο 
5 αυτής. 

4. Την αριθ. 47037/7767/86 απόφαση Υπουργού ΠΕΧΩΔΕ 
«έγκριση προδιαγραφών και τιμολογίου για την εκπόνηση μελετών 
εφαρμογής πολεοδομικών μελετών ΕΠΑ». 

5. Την αριθ. 64851/12781/1985 απόφαση Γεν. Γραμματέα 
ΥΠΕΧΩΔΕ για σύνταξη μελέτης οδηγού πράξης εφαρμογής από την 
Δ/ ναη Γ4-ε. 

6. Τα κτηματογραφικά διαγράμματα, τα διαγράμματα εφαρμογής 
και τους πίνακες εφαρμογής που συνοδεύουν την αριθ. 1/89 πράξη 
εφαρμογής. 

7. Τις υποβληθείσες ενστάσεις κατά τις αριθ. 1/89 πράξης εφαρμο¬ 
γής της Πολεοδομικής μελέτης επέκτασης του Δήμου Ληξουρίου. 

8. Την αριθ. 19/536/90 απόφαση Νομάρχη κρίσης ενστάσεων και 
πράξης Εφαρμογής Πολεοδομικής Μελέτης Επέκτασης Ληξουρίου, 
επειδή: 

Α. Οι αναφερόμενοι ισχυρισμοί στις ενστάσεις, των: 

1) Ζήσιμου Σακβινάτσου και Σπυρίδωνος Σακβινάτσου, 2) Δημη- 
τρίου Αδειλίνη, 3) Σταματίνας Αδαμοπούλου του Γεωργίου, 4) Χαρα- 
λάμπου X. Πασχάλη, Διονυσίου X. Πασχάλη, Κων/νου X. Πασχάλη 
και 5) Μπέλας Ρεβέκκας Ζακυνθινού κρίνονται βάσιμοι, διορθώνονται 
οι πίνακες και τα διαγράμματα της πράξης εφαρμογής ως προς αυτούς. 

Β. Ια. Ο ισχυρισμός του Ευάγγελου Διον. Πασχάλη ως προς το ιδιο¬ 
κτησιακό κρίνεται βάσιμος και διορθώνονται οι πίνακες με τα προακομι- 
σθέντα στοιχεία (συμβόλαιο). 

1β. Το αίτημα να μετακινηθεί η πλευρά 5-4-9 του κτηματολογι- 
κού διαγράμματος στην προτεινόμενη από την ένσταση νέα θέση 5Β’ 
απορρίπτεται, διότι η πλευρά του οικοπέδου επί του παλαιού δημοτικού 
δρόμου με στοιχεία 11-9 είναι περίπου 19 μέτρα όπως αναφέρεται στην 
ένσταση και την πραγματικότητα. 

Γ. 1.0 ισχυρισμός της Παρασκευής Βιέρρου ως προς τη διαφορά του 
εμβαδού, απορρίπτεται, διότι το εμβαδό, που αναφέρεται στο προσκομι- 
σθέν συμβόλαιο περιλαμβάνει και τμήμα του παλαιού περιφερειακού 
δρόμου του σχεδίου πόλης Ληξουρίου. 

Το αίτημα της ιδίας, ως προς το σχήμα του αποδιδομένου οικοπέδου, 
απορρίπτεται, διότι η νέα ιδιοκτησία είναι πάνω στην παλαιά και το 
τμήμα του γηπέδου που είχε πρόσωπο στο δρόμο προς τις Εργατικές 
Κατοικίες ουδέποτε είχε πρόσωπο αρτίου οικοπέδου. Επίσης στο αποδι¬ 
δόμενο οικόπεδο είναι δυνατή η κατάτμηση σε δύο άρτια οικόπεδα. 

2. Ο ισχυρισμός του Γεράσιμου Τζουγανάτου, ως προς τη μεταφορά 
της ιδιοκτησίας στο Ο.Τ. 220, απορρίπτεται, διότι δεν υπάρχει καμμιά 
δυνατότητα τακτοποίησης στο Ο.Τ., που βρίσκεται η αρχική ιδιοκτη¬ 
σία, πέραν του οικοπέδου που του έχει δοθεί εκεί. Το νέο οικόπεδο που 
δόθηκε για την οφειλόμενη εισφορά στο Ο.Τ. 220 προέκυψε από εισφο¬ 
ρές που υπήρχαν σε περίσεια και δεν υπήρχε σε πιό κοντινή θέση οικό¬ 
πεδο για να δοθεί. 

3. Ο ισχυρισμός του Κοσμά Βουτσινά του Αγγέλου ως προς την ει¬ 
σφορά σε γη απορρίπτεται διότι δεν υπάρχει η σχετική δυνατότητα στο 

Ο.Τ 219. 

4.0 ισχυρισμός του Σπυρίδωνος Φραντζιού, ως προς το εμβαδόν της 
ιδιοκτησίας του, απορρίπτεται, διότι το εμβαδόν της ιδιοκτησίας, που 
αναφέρεται στην πράξη εφαρμογής είναι η εντασσόμενη επιφάνεια (503 
τ.μ.) στην οποία και μόνο οφείλει εισφορά, ενώ το υπόλοιπο τμήμα της 


ιδιοκτησίας (πέραν της εστιγμένης μαύρης γραμμής) ανήκει στην ανα¬ 
θεώρηση του σχεδίου. 

5. Ο ισχυρισμός της Αθηνάς Τζουγανάτου, ως προς το εμβαδόν της 
ιδιοκτησίας που παραμένει σ’ αυτήν, απορρίπτεται διότι η οικοπεδική 
έκταση, που αποδίδεται είναι ακριβώς αυτή, που προκύπτει, αφού αφαι- 
ρεθεί η οφειλόμενη εισφορά γης βάσει του Ν. 1337/83. 

Εξ’ άλλου τα αγροκτήματα με την ένταξη στο σχέδιο γίνονται οικοπε- 
δικές εκτάσεις. 

6. Ο ισχυρισμός του Διονυσίου Μουρελάτου του Παναγή ως προς την 
τακτοποίηση της ιδιοκτησίας σε άλλη περιοχή απορρίπτεται, διότι στο 
Ο.Τ. 242 έχει εξαντληθεί υπέρ της ιδιοκτησίας όλη η δυνατότητα τα¬ 
κτοποίησης και το οικόπεδο που αποδίδεται είναι άρτιο κατά κανόνα και 
δεν υπήρχε η δυνατότητα να τακτοποιηθεί πιο κοντά. 

Δ. 1. Ο ισχυρισμός του Διονυσίου Μουρελάτου ως προς τη ρυμοτο- 
μούμενη επιφάνεια, που είναι πέραν της προβλεπόμενης από το Ν. 
1337/83, είναι εκτός (αντικειμένου αυτής της διαδικασίας. 

2. Ο ισχυρισμός της Αθηνάς Τζουγανάτου για λογαρισμό των κληρο¬ 
νόμων Λαγγούση είναι εκτός αντικειμένου αυτής της διαδικασίας. 

3. Ο ισχυρισμός του Γεράσιμου Τζουγανάτου του Αντωνίου ως προς 
το σκέλος της ένστασης που επανέρχεται σε άλλη παλαιότερη, κατά του 
σχεδίου, είναι εκτός (αντικειμένου αυτής της διαδικασίας. 

Περαιτέρω διεκδικήσεις θα ληφθούν υπόψη αφού επιλυθούν από τα 
αρμόδια Δικαστήρια, αποφασίζεται: 

1. Γίνονται δεκτές οι ενστάσεις που αναφέρονται στην παρ. Α της πα- 
ρούσης. 

2. Γίνονται εν μέρει δεκτές οι ενστάσεις που αναφέρονται στην παρ. Β 
της παρούσης σύμφωνα με τους λόγους που αναφέρονται στο λεκτικό. 

3. Απορρίπτονται οι ενστάσεις που (αναφέρονται στην παρ. Γ της πα¬ 
ρούσης σύμφωνα με τους λόγους που αναφέρονται στο λεκτικό. 

4. Είναι εκτός αντικειμένου αυτής της διαδικασίας οι ενστάσεις που 
αναφέρονται στην παρ. Δ της παρούσης. 

5. Κυρώνεται διορθωμένη η αριθ. 1/89 πράξη εφαρμογής, διαγράμ¬ 
ματα και πίνακες της Πολεοδομικής Μελέτης Επέκτασης Δήμου Λη¬ 
ξουρίου που εγκρίθηκε με το από 15.1.86 Π. Δ/γμα (ΦΕΚ 119 Δ/ 
20 . 2 . 86 ). 

Η απόφαση αυτή να μεταγραφεί στο Υποθηκοφυλάκειο Ληξουρίου 
και να δημοσιευθεί στην Εφημερίδα της Κυβερνήσεως. 

Αργοστόλι, 19 Ιουνίου 1990 

Η Νομάρχης 
ΑΝΝΑ ΣΑΒΒΙΔΟΥ 

-♦- 

Αριθ. 117/90 (3) 

Αναγνώριση δρόμου ως προϋφισταμένου του 1923 στον οικισμό Δεσφί¬ 
νας Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Το Ν.Δ. 17.7.1923 «περί σχεδίων πόλεων σχετικές διατάξεις άρ- 
θρο 20». 

2. Το Β.Δ. 25.8.1969 «περί όρων δόμησης οικισμών με εγκεκριμένο 
ρυμοτομικό σχέδιο». 

3. Το Β.Δ. 13.5.1904 (ΦΕΚ 107Α) περί εγκρίσεως ρυμοτομικού 
σχεδίου Δεσφίνας. 

4. Το X. 1577/85 (Νέος Γ.Ο.Κ.). 

5. Τον Οικιστικό Νόμο 1337/83. 

6. Το Ν. 3200/1955 «περί Νομαρχών». 

7. Το υπ’ αριθμ. 5/89 πρακτικό (θέμα 3ο) του ΣΧΟΠ Ν. Φωκίδας 
το οποίο ενέκρινε ομόφωνα την αναγνώριση του δρόμου, ως προϋφιστα- 
μένου του 1923, που βρίσκεται στη Δεσφίνα στη περιοχή Αγ. Μαρίνας 
και διέρχεται έμπροσθεν των ιδιοκτησιών Χαραλάμπους Ν. Στέφου και 
Λεύκας Γ. Μελέτη, όπως αυτής εμφαίνεται στο υποβληθέν τοπογραφικό 
διάγραμμα, αποφασίζουμε: 

'Αρθρο 1 

Εγκρίνουμε την αναγνώριση του δρόμου ως προϋφισταμένου του 
1923 που βρίσκεται στον Οικισμό Δεσφίνας Ν. Φωκίδας στη περιοχή 
Αγ. Μαρίνας και που διέρχεται έμπροσθεν των ιδιοκτησιών Χαραλά- 
μπους’Ν. Στέφου και Λεύκας Γ. Μελέτη. 

Άρθρο 2 

Η παρούσα απόφαση να δημοσιευθεί στην Εφημερίδα τής Κυβερνή- 
σως και το τοπογραφικό διάγραμμα στο οποίο αναφέρεται η παρούσα θα 
είναι οιναρτημένο στο Τμ. Πολεοδομίας & ΠΕ της Νομαρχίας Φωκίδας 
από 20.1.90 έως 20.2.90 (για διάστημα 30 ημερών) προς ενημέρωση 
των ενδιαφερομένων. 

Άμφισσα, 9 Ιανουάριου 1990 

Ο Νομάρχης 
ΔΗΜ. ΚΟΝΙΣΤΗΣ 

-♦- 

Αριθ. 55131 (4) 

Τροποποίηση ρυμοτομικού σχεδίου παραλίας Νικήτης Ν. Χαλκ/κής με 
αποχαρακτηρισμό του 59 Ο.Τ. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τιςδ/ξειςτου Ν. Δ/τοςτης 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3, 9 και 70. 

2. Τις δ/ξεις του Ν. 3200/55 «περί διοικητικής αποκεντρώσεως» 
όπως συμπληρώθηκε και τροποποιήθηκε με τα 3620/56 και 536/70 
Ν. Δ/τα. 

3. Τις δ/ξεις του Α.Ν. 314/1968 (ΦΕκ 47/Α) όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν. Δ/γμα (ΦΕΚ 
220/Α). 

4. Το Π. Δ/γμα της·24.3.76 (ΦΕΚ 109 Δ’) «αναθεώρηση του ρυμο¬ 
τομικού σχεδίου παραλίας Νικήτης» όπως τροποποιήθηκε με το από 
9.8.1978 Π. Δ/γμα και την από 28.7.1981 Υπουργική απόφαση. 

5. Τις δ/ξεις του Ν. 1577/85 (ΦΕΚ 210/Α'). · · 

6. Τις δ/ξεις του υπ’ αριθμ. 183/1986 Π. Δ/τος (ΦΕΚ 70). 

7. Την γνωμοδότηση του Κοινοτικού Συμβουλίου Νικήτης που δια¬ 
τυπώθηκε με την 114/88 απόφασή του. 

8. Την υπ’ αριθμ. 10/15.6.1990 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομού Χαλκιδικής, αποφα¬ 
σίζουμε: 

Α. Εγκρίνεται η τροποποίηση του εγκεκριμένου ρυμοτομικού σχεδίου 
παραλίας Νικήτης με αποχαρακτηρισμό του 59 Ο.Τ. από χώρο για 
ανέγερση εκκλησίας και τον χαρακτηρισμό του σε οικοδομήσιμο Ο.Τ. με 
τους όρους και περιορισμούς δόμησης που ισχύουν στην περιοχή. 

Β. Επιβάλλονται περιμετρικά του Ο.Τ. 59 πρασιές πλάτους τεσσά¬ 
ρων (4) μέτρων. 

Γ. Το σχεδιάγραμμα που συνοδεύει την παρούσα και το οποίο είναι σε 
κλίμακα 1:500 θα αναρτηθεί επί 15/θήμερο στα γραφεία του ΤΠ & 
ΠΕ Ν. Χαλκιδικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 17 Ιουλίου 1990 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦"- 

Αριθ. οικ. 1206 (5) 

Πολεοδόμηση και επέκταση οικισμού Πετραλώνων Ν. Χαλκιδικής με 
πληθυσμό κάτω των 2.000 κατοίκων. 

Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: ' | 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και συγκεκριμένα το άρθρο 27 «περί συστάσεως του Υπουργείου 
ΠΕ.ΧΩ.Δ.Ε.». 

2. Τις διατάξεις του Ν. 1337/83 (ΦΕΚ 33/Α'), όπως συμπληρώ¬ 
θηκε με το Ν. 1512/85 (ΦΕΚ 4/Α’). 

3. Τις διατάξεις των από 24.4.1985 και 20.8.85 Π.Δ/των (ΦΕΚ 
181/Δ’ και 414/Δ' αντίστοιχα), όπως τροποποιήθηκαν και ισχύουν 
σήμερα. 

4. Τις διατάξεις του Ν.Δ/τος της 17.7.1923 «περί σχεδίων πόλεων 
κ.λπ.», άρθρα 32 και 39. 

5. Τη με αριθ. 58687/17.9.86 (ΦΕΚ 1297/Δ’/31.12.86) από¬ 
φαση του Νομάρχη Χαλκιδικής, με την οποία καθορίστηκαν οι κατηγο¬ 
ρίες, τα όρια, οι όροι και οι περιορισμοί δόμησης στον οικισμό. 

6. Τις διατάξεις του Ν. 716/77 «περί μητρώου μελετητών και ανα- 


θέσεως και εκπονήσεως μελετών» (φΕΚ 295/Α'). 

7. Τη Γ.32354/3171/18.4.85 απόφαση του Υπουργού ΠΕ.¬ 
ΧΩ.Δ.Ε. «παρεκκλίσεις από τις διατάξεις του Ν. 716/77 για την ανά¬ 
θεση πολεοδομικών μελετών». 

8. Τη Γ.44468/4377/οικ./5.6.1986 απόφαση του Υπουργού 
ΠΕ.ΧΩ.Δ.Ε. «έγκριση προδιαγραφών σύνταξης πολεοδομικών μελε¬ 
τών πολεοδόμησης και επέκτασης σχεδίου οικισμών κάτω των 2.000 
κατοίκων». 

9. Τη Γ.44469/4378/οικ./5.6.1986 απόφαση του Υπουργού 
ΠΕ.ΧΩ.Δ.Ε. «έγκριση σύμβασης μελετών πολεοδόμησης και επέκτα¬ 
σης οικισμών πληθυσμού μέχρι 2.000 κατοίκους». 

10. Τη με αριθ. πρωτ. Γ.4δ/15883/1903/8.2.88 κοινή απόφαση 
των Υπουργών Προεδρίας Κυβέρνησης και Αναπληρωτή ΠΕ.¬ 
ΧΩ.Δ.Ε. 

11. Την αριθμ. 32/7.10.1989 απόφαση του Κοινοτικού Συμβου¬ 
λίου. 

12. Την αριθμ. 3/11.4.1990 γνωμοδότηση του Συμβουλίου ΧΟΠ 
του Ν. Χαλκιδικής, αποφασίζουμε: 

Άρθρο 1 

Εγκρίνεται η πολεοδόμηση και επέκταση του οικισμού Πετραλώνων, 
όπως φαίνεται στα (ρυμοτομικό σχέδιο Β.2.2) τρία χρωματισμένα πρω¬ 
τότυπα διαγράμματα σε κλίμακα 1:1.000, που θεωρήθηκαν από τον 
Προϊστάμενο του ΤΠ και ΠΕ Ν. Χαλκιδικής. 

Άρθρο 2. 

Εγκρίνεται, όπως διατυπώνεται παρακάτω, ο Πολεοδομικός Κανονι¬ 
σμός του οικισμού Πετραλώνων. Οι οικισμός Πετραλώνων χωρίζεται σε 
δύο τομείς. Τα ελάχιστα όρια εμβαδού και προσώπου καθώς και οι λοι¬ 
ποί όροι και περιορισμοί δόμησης ορίζονται κατά τομείς ως εξής: 

Τομέας 1: Στην οριοθετημένη το 1986 περιοχή ισχύουν οι όροι δό¬ 
μησης που αναφέρονται στο Π.Δ. της 24.4.1985 (ΦΕΚ 181/Δ"/ 
3.5.1985), όπως τροποποιήθηκε. . 

Αρτιότητα: 

Α. Κατά κανόνα 500 μ. 2 

Β. Κατά παρέκκλιση είναι άρτια τα οικόπεδα: 

' Β1. Στο τμήμα του σχεδίου του Υ.Γ. 

α) Τα οικόπεδα με όποιες διαστάσεις και εμβαδόν έχουν παραχωρη- 
θεί το 1973. 

β) Τα οικόπεδα με όποιο εμβαδόν είχαν στις 3.5.1985, ημέρα δημο¬ 
σίευσης του Δ/τος της 24.4.1985. 

γ) Τα οικόπεδα με ελάχιστο εμβαδόν 250 μ.τ. και ελάχιστο πρόσωπο 
14 μ. που προήλθαν από κατάτμηση, βάσει συμβολαίου κατά το χρο¬ 
νικό διάστημα από 3.5.1985 μέχρι την 31.12.1986, ημέρα δημοσίευ¬ 
σης της οικ. 58687/17.9.1986 (ΦΕΚ 1297/Δ") απόφασης Νομάρχη 
Χαλκιδικής, οριοθέτησης του οικισμού. 

Β2. Στην εκτός του σχεδίου Υ.Γ. περιοχή: 

α) Τα οικόπεδα με όποιο εμβαδόν είχαν στις 3.5.1985, ημέρα δημο¬ 
σίευσης του Δ/τος της 24.4.1985. 

β) Τα οικόπεδα όπως θα προκύψουν μετά τη ρυμοτόμησή τους με τη 
μελέτη που εγκρίνεται με το άρθρο 1 της παρούσας απόφασης, εφόσον 
θα πληρούν τους περιορισμούς του άρθρου 6 του ΓΟΚ/85. 

Τομέας II. Περιοχή επέκτασης. 

Όροι και περιορισμοί δόμησης ως εξής: 

1. Αρτιότητα: 

Α. Κατά κανόνα αρτιότητα: Ελάχιστο πρόσωπο 14 μ., ελάχιστο εμ¬ 
βαδόν 500 μ2. 

Β. Κατά παρέκκλιση θεωρούνται άρτια καί οικοδομήσιμα τα οικό¬ 
πεδα όπως θα προκύψουν μετά την πράξη εφαρμογής της μελέτης που 
εγκρίνεται με το άρθρο 1 της παρούσας, εφόσον θα πληρούν τους περιο¬ 
ρισμούς του άρθρου 6 του ΓΟΚ/85. 

2. Μέγιστη κάλυψη: 60%. 

3. Μέγιστο ύψος: 7,5 μ. 

4. Όροφοι: Δύο (2). 

5. Σ.Δ.: 0,6 για τα πρώτα 300 μ2.0,4 για τα υπόλοιπα με ανώτατο 
όριο δομημένης επιφάνειας 400 μ2. 

6. Για κτίσματα τουριστικών εγκαταστάσεων, κοινής ωφέλειας και 
επαγγελματικής χρήσης ορίζεται σ.δ. 0,6 χωρίς περιορισμό συνολικής 
επιφάνειας δόμησης. 

7. Κατά τα λοιπά να εφαρμόζονται οι διατάξεις του Ν. 1577/85 
«Γενικός Οικοδομικός Κανονισμός». 

Άρθρο 3 

Μετά τη δημοσίευση το διάγραμμα θα αναρτηθεί επί είκοσι (20) ημέ¬ 
ρες στο κτίριο του Τμήματος Πολεοδομίας και Πολ. Εφ/γών Ν. Χαλκι¬ 
δικής. | 

Η απόφαση αυτή να δημοσιευτεί στην Εφημερίδα της Κυβερνήσεως. 

| I 

Πολύγυρος, 16 Ιουλίου 1990 1 

Η Νομάρχης 
ΕΛΙΣΑΒΕΤ ΜΠΟΥΚΑ 


της ιδίας αποφάσεως προσωρινή τιμή μσνάδος αποζημιώσεως δρχ. 
15.000. Το εκδοθέν κατά τα άνω γραμμάτιον παρακαταθήκης κατε- 
τέθη εις την Συμ/φον Κομοτηνής Παγώνα Πατσιά-Πεπονίδου, συντα- 
γείσης της υπ’ οιριθ. 1468/7.12.1989 πράξεως καταθέσεως γραμμα¬ 
τίου συστάσεως παρακαταθήκης. 

Η δήλωάη αυτή να δημοσιευθεί στην Εφημερίδα της Κυβερνή¬ 
σεως. I 

(Αριθ. διπλοτ. 8656523/90 Δικ. Εισπ. Αθηνών της 27.7.90) 

1 Κομοτηνή, 29 Ιουνίου 1990 

1 Ο Πληρεξούσιος Δικηγόρος 

ΑΡΓΥΡΙΟΣ ΧΟΥΡΜΟΤΖΕΛΗΣ 


ΑΝΑΚΟΙΝΩΣΕΙΣ 

I I ( 6 ) 

Ειδοποίηση της γενομένης παρακαταθέσεως αποζημιώσεως λόγω προ- 
σκυρώσεως τμήματος οικοπέδου εις Κομοτηνή Ν. Ροδόπης. 

( Δια του αριθ. 23442/10.11.89 γραμματίου συστάσεως παρακατα¬ 
θήκης του Ταμείου Παρακαταθηκών και Δανείων οι Αρσένιος Βασιλι¬ 
κός του θεοφράστου, Νικηφόρος Βασιλικός του θεοφράστου και Εμμα¬ 
νουήλ Ξυλάς, ως πληρεξούσιος των κληρονόμων Δημητρίου Παταζιού, 
παρακατάθεσαν: α) το ποσό των είκοσι τριών χιλιάδων οκτακόσιων πε¬ 
νήντα (23.850) δρχ., ως αποζημίωση για τους αναγνωρισθησομένους 
δικαιούχους της φερομένης εις το συνοδεύσν την αριθ. 19/77 ανασυντα¬ 
χθείσα πράξη της Δ.Τ.Υ.Ν. Ροδόπης τοπογραφικό διάγραμμα αριθ. 9 
ιδιοκτησίας, δια το προσκυρούμενο εις την συνιδιοκτησίαν των, φερομέ- 
νην υπ’ οιριθ. 10, οικοπεδικό τμήμα, προσδιοριζόμενο υπό των αριθμών 
82, 81, 80, 83, 82 επιφάνειας 1,89 τ.μ., δια το οποίον! καθωρίσθη 
προσωρινή τιμή μονάδος αποζημιώσεως το ποσό των 15.000 δραχ¬ 
μών, δυνάμει της υπ’ οιριθ. 31/1989 απόφασης του Μονομελούς Πρω¬ 
τοδικείου Ροδόπης, β) το ποσό των πεντακοσίων χιλιάδων τετροικοσίων 
(500.400) δρχ., ως αποζημίωση για τους αναγνωρισθησομένους δι¬ 
καιούχους της φερομένης εις το συνοδεύον την αριθ. 19/77 ανασυντα- 
χθείσα πράξη της Δ.Τ.Υ.Ν. Ροδόπης τοπογραφικό διάγραμμα υπ’ αριθ. 
20 ιδιοκτησίοις, δια τα προσκυρούμενα εις την συνιδιοκτησίαν των κα¬ 
ταθετών, φερομένην υπ’ αριθ. 10, οικοπεδικά τμήματος προσδιοριζό¬ 
μενα υπό των αριθμών 46, 47, 48, 49, 46 επιφάνειας 52,00 τ.μ. και 
50, 51, 52, 50 επιφάνειας 90,20 τ.μ., ήτοι συνολικής επιφάνειας 
142,20 τ.μ., δια τα οποία καθωρίσθη προσωρινή τιμή μονάδος αποζη¬ 
μιώσεως το ποσό των 15.000 δραχμών, δυνάμει της υπ] αριθ. 31/ 
1989 αποφάσεως του Μονομελούς Πρωτοδικείου Ροδόπης, και μετά 
συμψηφισμόν απαιτήσεως των καταθετών προς τους φερομένους ιδιο- 
κτήτας της άνω υπ’ αριθ. 20 ιδιοκτησίας, λόγω προσκυρώσεως τμήμα¬ 
τος της συνιδιοκτησίας των καταθετών, φερομένην εις το ως άνω τοπο¬ 
γραφικόν διάταγμα υπ’ αριθ. 10, επιφάνειας 108,84 τ.μ., περικλειόμε- 
νον υπό των αριθμών 53, 54, 56, 57, 53, εις το άνω τοπογραφικό διά¬ 
γραμμα, εις την υπ’ αριθ. 20 ιδιοκτησίαν, δια το οποίον καθωρίσθη δια 


(7) 

Ειδοποίηση της γενομένης παρακαταθέσεως αποζημιώσεως λόγω προ¬ 
σκυρώσεως τμήματος οικοπέδου εις Κομοτηνή Ν. Ροδόπης. 

Δια του αριθ. 23846/29.11.89 γραμματίου συστάσεως παρακατα¬ 
θήκης του Ταμείου Παρακαταθηκών και Δανείων οι Αρσένιος Βασιλι¬ 
κός του θεοφράστου και Νικηφόρος Βασιλικός του θεοφράστου, παρα¬ 
κατέθεσαν το ποσό των έντεκα χιλιάδων τριακοσίων είκοσι πέντε 
(11.325) δρχ., ως αποζημίωση για τους αναγνωρισθησομένους δι¬ 
καιούχους της φερομένης εις το συνοδεύον την υπ’ αριθ. 19/77 ανασυ¬ 
νταχθείσα πράξη της Δ.Τ.Υ.Ν. Ροδόπης τοπογραφικό διάγραμμα υπ’ 
αριθ. 25 ιδιοκτησίοις, δια το προσκυρούμενο εις την συνιδιοκτησίοιν των 
οικοπεδικό τμήμα, προσδιοριζόμενο υπό των αριθμών 137, 135, 79, 
78, 136, 137, επιφάνειας 31,46 τ.μ., δια το οποίο καθωρίσθη προσω¬ 
ρινή τιμή μονάδος αποζημιώσεως το ποσό των 15.000 δραχμών, δυνά¬ 
μει της υπ’ αριθ. 31/1989 αποφάσεως του Μονομελούς Πρωτοδικείου 
Ροδόπης, και μετά συμψηφισμόν απαιτήσεως των καταθετών προς τους 
φερομένους ιδιοκτήτας της άνω υπ’ αριθ. 25 ιδιοκτησίας, λόγω προσκυ- 
ρώσεως τμήματος της συνιδιοκτησίας των καταθετών, φερομένης εις το 
ως άνω τοπογραφικόν διάγραμμα υπ’ αριθ. 10, επιφάνειας 29,95 τ.μ., 
περικλειομένου υπό των αριθμών 152,135,91,92,93,151,152 εις 
το άνω τοπογραφικό διάγραμμα, δια το οποίον καθωρίσθη δια της ιδίας 
αποφάσεως προσωρινή τιμή μονάδος αποζημιώσεως δρχ. 15.000. Το 
εκδοθέν κατά τα άνω γραμμάτιον παρακαταθήκης κατετέθη εις την 
Συμ/φον Κομοτηνής Παγώνα Πατσιά-Πεπονίδου, συνταγείσης της υπ’ 
αριθ. 1467/7.12.1989 πράξεως καταθέσεως γραμματίου συστάσεως 
παρακαταθήκης. 

Η δήλωση αυτή να δημοσιευθεί στην Εφημερίδα της Κυβερνή¬ 
σεως. 

(Αριθ. διπλοτ. 8656524/90 Δικ. Εισπ. Αθηνών της 27.7.90) 

Κομοτηνή, 29 Ιουνίου 1990 

Ο Πληρεξούσιος Δικηγόρος 
ΑΡΓΥΡΙΟΣ ΧΟΥΡΜΟΥΖΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



